Laika Yakutia

**Laika Yakutia** atau **laika Yakut** ialah satu baka anjing yang baru diiktiraf yang berasal dari rantau Yakutia di Siberia. Pada zaman purba, anjing ini digunakan oleh orang Yakut sebagai haiwan serba guna. Laika Yakutia ialah laika serba guna dengan banyak susur galur yang mampu menggembala rusa kutub, memburu buruan, dan/atau menarik kereta luncur salji. Ia berdaftar dengan Persekutuan Kinologi Rusia, Persekutuan Kinologi Antarabangsa, dan Khidmat Ternakan Asasi AKC pada tahun 2017.

## Sejarah
Laika Yakutia ialah baka dengan asal usul purba yang dikembangkan oleh orang Yakut asli untuk memburu mamalia dan burung, menggembala ternakan, dan menghela buruan. Anjing-anjing ini merupakan pembantu dan pendamping yang sangat diperlukan. Dalam bahasa Sakha, baka ini dikenali sebagai "Sakha yta", yang memaksudkan "anjing Sakha" atau "anjing Yakut". Bukti bagi baka ini dapat ditemukan pada tinggalan-tinggalan arkeologi yang bertarikh kembali ke 12,500 tahun lalu. Sisa-sisa kereta luncur salji anjing dan abah-abah telah ditemukan dengan tinggalan-tinggalan anjing di Republik Sakha. Radiokarbon bertarikh kembali ke 7800–8000 tahun lalu.

Sebutan saintifik pertama tentang laika Yakutia diterbitkan pada lewat abad ke-18, apabila kajian-kajian geografi tentang utara dijalankan oleh Putera Shirinsky-Shikhmatov. Beliau menulis dalam monograf beliau tentang laika: "Para penyelidik tentang utara, sepastinya, tidak dapat mengabaikan anjing utara; mereka tidak dapat bersetuju dengan fakta kukuh bahawa kehadiran anjing ini memungkinkan kehidupan orang-orang utara." Pada tahun 1896, Vlatslav Seroshevsky menerbitkan buku "Orang Yakut". Seroshevsky membahagikannya kepada dua kelompok, 1) anjing penjaga dan anjing pemburu dan 2) anjing kereta luncur salji maritim. Beliau menulis: "orang Yakut paling miskin yang tidak mempunyai haiwan lain pun mempunyai sekurang-kurangnya seekor anjing".

Dari tahun 1940-an hingga tahun 1990-an, bilangan laika Yakutia semakin menurun. Populasi baka mencapai paras terendah sepanjang masa iaitu 3000 ekor anjing pada tahun 1998 sebelum usaha pemulihan bermula. Sebab-sebab penurunan angkanya termasuk:
* pengenalan penjenteraan di Artik,
* kemampuan berkurang untuk membela anjing, terutamanya dengan pengurangan ikan hasil tangkapan dan pengkolektifan pertanian dan penggembalaan rusa,
* penurunan pemburuan bulu,
* dan pengenalan penyakit.

## Ciri

Laika Yakutia adalah serba guna dengan deria bau, pendengaran, dan penglihatan cemerlang, dorongan pemburu kuat, dan daya ketahanan; ia agresif terhadap pemangsa dan lemah lembut terhadap manusia jika tersosialiasi dengan betul dari usia muda. Walaupun kebanyakan baka laika peribumi terutamanya merupakan anjing pemburu, laika Yakutia kebanyakannya merupakan anjing kereta luncur salji yang juga mengekalkan kebolehan perburuan dan penggembalaan asasi. Walau bagaimanapun, oleh sebab keluasan Yakutia, laika Yakutia dapat dikhususkan untuk memenuhi keperluan kawasan berlainan. Terdapat anggar-anggar 200 ekor anjing yang secara eksklusif merupakan anjing pemburu. Laika Yakutia toleran berkenaan dengan keadaan kehidupan dan mudah mengharungi iklim mencabar di Siberia utara. Dalam keadaan ekstrem Siberia, ia menyerlahkan staminanya; ia cenderung untuk bekerja dalam kelompok kecil dan mampu bekerja seharian, dari subuh hingga matahari terbenam.

## Pengklonan
Dua ekor laika Yakut diklon pada tahun 2017 dalam usaha untuk memelihara baka yang terancam kritikal. Pada tahun 2020, salah seekor anjing yang diklon itu berjaya melahirkan 7 ekor anak anjing.

## Lihat juga
* Orang Yakut
* Kuda Yakutia
* Lembu Yakutia

## Catatan

## Rujukan